CELEX: 62014CN0553
Language: ro
Date: 2014-12-01 00:00:00
Title: Cauza C-553/14 P: Recurs introdus la 1 decembrie 2014 de Kyocera Mita Europe BV împotriva Ordonanţei Tribunalului (Camera a șasea) din 16 septembrie 2014 în cauza T-35/11, Kyocera Mita Europe BV/Comisia Europeană

9.2.2015   
            
            
               RO
            
            
               Jurnalul Oficial al Uniunii Europene
            
            
               C 46/27
            
         Recurs introdus la 1 decembrie 2014 de Kyocera Mita Europe BV împotriva Ordonanţei Tribunalului (Camera a șasea) din 16 septembrie 2014 în cauza T-35/11, Kyocera Mita Europe BV/Comisia Europeană
   (Cauza C-553/14 P)
   (2015/C 046/34)
   Limba de procedură: engleza
   
      Părțile
   
   
      Recurentă: Kyocera Mita Europe BV (reprezentanți: P. De Baere, avocat, P. Muñiz, avocat)
   
      Cealaltă parte din procedură: Comisia Europeană
   
      Concluziile recurentei
   
   Recurenta solicit Curții:
   
               —
            
            
               anularea în totalitate a Ordonanței Tribunalului pronunțată în cauza T-35/11;
            
         
               —
            
            
               declararea admisibilității recursului;
            
         
               —
            
            
               trimiterea cauzei Tribunalului spre rejudecarea motivelor de fond ale recursului;
            
         
               —
            
            
               obligarea intimatei la plata cheltuielilor de judecată aferente prezentei proceduri și a celor aferente procedurii aflate pe rolul Tribunalului.
            
         
      Motivele și principalele argumente
   
   Recursul se întemeiază pe următoarele două motive:
   În primul rând, Tribunalul a săvârșit o eroare de drept în interpretarea și aplicarea articolului 263 TFUE, atunci când a concluzionat că regulamentul „cuprindea măsuri de punere în aplicare” în sensul respectivei dispoziții.
   În al doilea rând, Tribunalul a încălcat dreptul recurentei de a fi ascultată, a săvârșit o eroare în calificarea juridică a elementelor de probă prezentate de recurentă și, în mod subsidiar, a denaturat aceste elemente.